ROMÂNIA                                                                                                                                            
JUDEŢUL VRANCEA
CONSILIUL JUDEŢEAN

HOTĂRÂREA nr. 242
din 9 octombrie 2026

privind: darea în folosință gratuită către Universitatea din București și Universitatea „Alexandru Ioan Cuza” din Iași a imobilului „Centrul Social cu destinație multifuncțională Sf. Teodor“

Consiliul Județean Vrancea, 
· văzând referatul Serviciului Administrare Patrimoniu nr. 201/28556 din 28.09.2026 privind darea în folosință gratuită către Universitatea din București și Universitatea „Alexandru Ioan Cuza” din Iași a imobilului „Centrul Social cu destinație multifuncțională Sf. Teodor”;
· ținând cont de: 
· adresele Universității din București nr.13128/15.07.2026, nr.13393/20.07.2026, nr.15993/03.09.2026, înregistrate la Consiliul Județean Vrancea sub nr.201/20185/15.07.2026, nr.201/20671/20.07.2026 și nr.201/25846/03.09.2026;
· adresele Universității „Alexandru Ioan Cuza” din Iași nr. 16754/18.08.2026, nr. 17665/03.09.2026, nr.18694/16.09.2026 înregistrate la Consiliul Județean Vrancea sub nr. 201/23909/18.08.2026, nr.201/25846/03.09.2026 și nr.201/27220/16.09.2026;
· adresa DGASPC Vrancea nr.15373/03.09.2026 înregistrată la Consiliul Județean Vrancea sub nr.201/25893/03.09.2026;
· în conformitate cu dispozițiile art.1 alin. (3), art.7 alin. (6) din Legea nr. 199/2023 privind învățământul superior, cu modificările și completările ulterioare;
· luând act de prevederile art. 874-875 din Codul Civil (Legea nr. 287/2009) – Republicat, cu modificările și completările ulterioare;
· având în vedere dispozițiile art. 108 lit. d), art. 297  alin. (1) lit. d), art. 349-352 din O.U.G. nr. 57/2019 privind Codul administrativ, cu modificările și completările ulterioare;
· luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea,  
· în baza prevederilor art. 173 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
· în temeiul art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

HOTĂRĂȘTE:

Art. 1 (1) Darea în folosință gratuită către Universitatea din București, pe o perioadă de 10 ani, a unor suprafețe din imobilul „Centrul Social cu destinație multifuncțională Sf. Teodor”, aflat în domeniul public al județului Vrancea, situat în municipiul Focșani, B-dul Gării nr. 13, județul Vrancea, identificate conform anexei nr. 1, care face parte integrantă din prezenta hotărâre, pentru desfășurarea activităților didactice și cazare.
(2) Darea în folosință gratuită către Universitatea „Alexandru Ioan Cuza” din Iași, pe o perioadă de 10 ani, a unor suprafețe din imobilul „Centrul Social cu destinație multifuncțională Sf. Teodor”, aflat în domeniul public al județului Vrancea, situat în municipiul Focșani, B-dul Gării nr. 13, județul Vrancea, identificate conform anexei nr. 2, care face parte integrantă din prezenta hotărâre, pentru desfășurarea activităților didactice și cazare.
(3) Darea în folosință gratuită către Universitatea din București și Universitatea „Alexandru Ioan Cuza” din Iași, pe o perioadă de 10 ani, a unor suprafețe comune din imobilul „Centrul Social cu destinație multifuncțională Sf. Teodor”, aflat în domeniul public al județului Vrancea, situat în municipiul Focșani, B-dul Gării nr. 13, județul Vrancea, identificate conform anexei nr. 3, care face parte integrantă din prezenta hotărâre, pentru desfășurarea activităților  didactice și cazare.

Art. 2 Terenul aferent imobilului prevăzut la art. 1, în suprafață totală de 873 mp, identificat în Cartea Funciară nr. 60880, Tarla 27, Parcela 1594, 1595, se transmite în folosință gratuită celor două universități, în cote egale de 50%, respectiv câte 436,5 mp fiecare.

Art. 3 Cheltuielile privind paza, întreținerea și utilitățile aferente suprafeței de 873 mp vor fi suportate, pe întreaga perioadă a dării în folosință gratuită, de Universitatea din București, care va încheia contracte cu operatorii economici autorizați pentru întregul imobil „Centrul Social cu destinație multifuncțională Sf. Teodor” și va factura Universității „Alexandru Ioan Cuza” din Iași contravaloarea consumului aferent acesteia. 

Art. 4 Accesul la imobil se face în comun cu Direcția Generală de Asistență Socială și Protecția Copilului Vrancea, atât din B-dul Gării nr. 13, cât și din str. Dimitrie Caian.

Art. 5 Predarea-primirea imobilului și a terenului aferent se va realiza în termen de 30 de zile de la data comunicării prezentei hotărâri, pe bază de protocol de predare-primire, la valoarea de inventar de la data transmiterii.

Art. 6 Se împuternicește președintele Consiliului Județean Vrancea să semneze contractele de comodat, întocmite conform modelului prevăzut în anexa nr. 4, care face parte integrantă din prezenta hotărâre, precum și protocoalele de predare-primire.

Art. 7 Prevederile prezentei hotărâri vor fi duse la îndeplinire de către Președintele Consiliului Județean Vrancea prin aparatul de specialitate și comunicate celor interesați de către secretarul general al județului prin Compartimentul Monitor Oficial Local din cadrul Serviciului Juridic.

                                                         Președintele
                                           Consiliului Județean Vrancea
                                                       Nicușor HALICI

                                                                                                               
                 Contrasemnează,
         Secretar general al județului
                                                                                                      Raluca Dan
